กฎ กกฎ ก.ตร.ว่าด้วยการคัดเลือกและแต่งตั้งข้าราชการตำรวจชั้นพลตำรวจเป็นข้าราชการตำรวจชั้นประทวนและการคัดเลือกและแต่งตั้งข้าราชการตำรวจชั้นประทวนหรือชั้นพลตำรวจเป็นข้าราชการตำรวจชั้นสัญญาบัตรพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๕๒ แห่งพระราชบัญญัติตำรวจแห่งชาติ พ.ศ. ๒๕๔๗ มติ ก.ตร.ในการประชุม ครั้งที่ ๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการก.ตร. เกี่ยวกับตำแหน่ง ในการประชุม ครั้งที่ ๓/๒๕๔๗ เมื่อวันที่ ๑๙ พฤษภาคม พ.ศ.๒๕๔๗ ก.ตร. จึงออกกฎ ก.ตร. ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปข้อ ๒การแต่งตั้งข้าราชการตำรวจชั้นพลตำรวจเป็นข้าราชการตำรวจชั้นประทวนมียศสิบตำรวจตรีให้แต่งตั้งจาก(๑)ข้าราชการตำรวจผู้สำเร็จหลักสูตรนักเรียนนายสิบตำรวจหรือหลักสูตรที่เทียบเท่า หรือหลักสูตรการศึกษาหรือฝึกอบรมตามที่สำนักงานตำรวจแห่งชาติกำหนด(๒)ข้าราชการตำรวจผู้สำเร็จหลักสูตรนักเรียนผู้ช่วยพยาบาลตำรวจ(๓)นักเรียนนายร้อยตำรวจที่ไม่สำเร็จการศึกษาตามหลักสูตรการศึกษาอบรม(๔)นักศึกษาพยาบาลตำรวจที่ไม่สำเร็จการศึกษาตามหลักสูตรการศึกษาอบรมข้อ ๓การแต่งตั้งข้าราชการตำรวจชั้นประทวนหรือชั้นพลตำรวจเป็นข้าราชการตำรวจชั้นสัญญาบัตรมียศร้อยตำรวจตรีให้แต่งตั้งจาก(๑)ข้าราชการตำรวจผู้สำเร็จหลักสูตรนักเรียนนายร้อยตำรวจ(๒)ข้าราชการตำรวจผู้สำเร็จหลักสูตรนักศึกษาพยาบาลตำรวจ(๓)ข้าราชการตำรวจผู้ได้รับการคัดเลือก หรือสอบแข่งขันได้ ตามมาตรา ๕๐(๔)ข้าราชการตำรวจผู้สอบแข่งขันเพื่อเข้ารับการฝึกอบรมหลักสูตรการฝึกอบรมข้าราชการตำรวจชั้นสัญญาบัตรได้ ทั้งนี้การสอบแข่งขั้นให้นำหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจตามกฎก.ตร. มาตรา ๕๐ มาใช้บังคับโดยอนุโลม(๕)ข้าราชการตำรวจผู้สำเร็จหลักสูตรการศึกษาหรือฝึกอบรมเพื่อแต่งตั้งเป็นข้าราชการตำรวจชั้นสัญญาบัตรตามหลักสูตรที่สำนักงานตำรวจแห่งชาติกำหนดโดยความเห็นชอบของ ก.ตร.ในระยะเริ่มแรกให้ถือว่าหลักสูตรการศึกษาและหลักสูตรการฝึกอบรมที่สำนักงานตำรวจแห่งชาติได้กำหนดไว้ตามที่มีอยู่เดิมเป็นหลักสูตรการศึกษาและหลักสูตรการฝึกอบรมที่ ก.ตร. ให้ความเห็นชอบไปพลางก่อน(๖)จ่าสิบตำรวจหรือดาบตำรวจ ซึ่งรับเงินเดือนไม่ต่ำกว่าประดับ ป. ๑ ขั้น ๗และขณะมียศเป็นจ่าสิบตำรวจหรือดาบตำรวจได้ปฏิบัติหน้าที่ผู้นำหน่วยเข้าทำการสู้รบเพื่อป้องกันอธิปไตยหรือรักษาความสงบเรียบร้อยของประเทศทั้งภายในและภายนอกประเทศและจากการปฏิบัติหน้าที่ดังกล่าวก่อให้เกิดผลดีแก่การปราบปรามจนได้รับพระราชทานเหรียญกล้าหาญหรือเหรียญพิทักษ์เสรีชน ชั้น ๑(๗)ข้าราชการตำรวจผู้มีความรู้ความสามารถและได้สร้างชื่อเสียงให้กับประเทศชาติจนเป็นที่ประจักษ์โดยให้ผู้บัญชาการตำรวจแห่งชาตินำเสนอ ก.ตร. ให้ความเห็นชอบก่อนและมติ ก.ตร.ในการประชุมให้ความเห็นชอบต้องเป็นเอกฉันท์(๘)กรณีมีเหตุพิเศษตามที่ ก.ตร. กำหนดข้อ ๔ข้าราชการตำรวจตามข้อ ๓ (๓) (๔) (๖) และ (๗)เมื่อได้รับการแต่งตั้งแล้วให้เข้ารับการฝึกอบรมหลักสูตรสำหรับเสริมสร้างและปรับปรุงบุคลิกภาพเพื่อเพิ่มประสิทธิภาพและทักษะในการปฏิบัติงานตามหลักสูตรที่สำนักงานตำรวจแห่งชาติกำหนดข้อ ๕การแต่งตั้งตามข้อ ๒ และข้อ ๓ ยกเว้นข้อ ๓ (๓) และ (๔)ให้ผู้มีอำนาจแต่งตั้งดำเนินการคัดเลือกและแต่งตั้งโดยพิจารณาจากความประพฤติความรู้ความสามารถ และความเหมาะสมกับตำแหน่งที่จะแต่งตั้งข้อ ๖ผู้ที่จะได้รับการแต่งตั้งต้องมีคุณสมบัติเฉพาะสำหรับตำแหน่งตามที่ ก.ตร.กำหนดไว้ตามมาตรา ๔๕ หรือได้รับอนุมัติจาก ก.ตร. ตามมาตรา ๕๙ วรรคแรกข้อ ๗ข้าราชการตำรวจที่อยู่ในระหว่างถูกสอบสวนพิจารณาทางวินัย หรือต้องหาหรือถูกฟ้องคดีอาญา เว้นแต่ความผิดลหุโทษหรือความผิดอันกระทำโดยประมาทหรือความผิดซึ่งถูกฟ้องอันเนื่องมาจากการปฏิบัติหน้าที่ราชการ ให้รอการแต่งตั้งให้ดำรงตำแหน่งและมียศไว้จนกว่าจะทราบผลการสอบสวนพิจารณาเมื่อผลการสอบสวนหรือการพิจารณาถึงที่สุดแล้ว ให้ดำเนินการดังนี้(๑)กรณีที่ปรากฏว่าผู้นั้นมิได้กระทำผิดวินัยหรือได้กระทำผิดวินัยแต่ถูกลงโทษไม่สูงกว่าโทษภาคทัณฑ์หรือมิได้รับโทษจำคุกโดยคำพิพากษาถึงที่สุดให้จำคุกหรือไม่มีกรณีที่จะต้องออกจากราชการตามมาตรา ๙๗ หรือมาตรา ๙๘แห่งพระราชบัญญัติตำรวจแห่งชาติ พ.ศ. ๒๕๔๗ให้ดำเนินการแต่งตั้งให้ดำรงตำแหน่งและมียศได้(๒)ในกรณีที่ปรากฏว่ามีความผิดถูกลงโทษสูงกว่าภาคทัณฑ์แต่ไม่ถึงขั้นเป็นการกระทำผิดวินัยอย่างร้ายแรง ที่ถูกลงโทษปลดออก หรือไล่ออกและไม่มีกรณีต้องออกจากราชการด้วยเหตุอื่น ตามมาตรา ๙๗แห่งพระราชบัญญัติตำรวจแห่งชาติ พ.ศ. ๒๕๔๗ให้ดำเนินการแต่งตั้งให้ดำรงตำแหน่งและมียศเมื่อผู้นั้นได้รับโทษเรียบร้อยแล้ว(๓)กรณีที่ปรากฏว่าผู้นั้นได้กระทำผิดวินัยอย่างร้ายแรง และต้องรับโทษปลดออกหรือไล่ออกจากราชการหรือต้องรับโทษจำคุกโดยคำพิพากษาถึงที่สุดให้จำคุกหรือมีกรณีที่ต้องออกจากราชการตามมาตรา ๙๗ หรือมาตรา ๙๘แห่งพระราชบัญญัติตำรวจแห่งชาติ พ.ศ. ๒๕๔๗ให้ระงับการแต่งตั้งให้ดำรงตำแหน่งและมียศข้อ ๘ในระยะเริ่มแรกให้ถือว่าหลักสูตรนักเรียนพลตำรวจหรือหลักสูตรที่เทียบเท่าของสำนักงานตำรวจแห่งชาติเป็นหลักสูตรนักเรียนนายสิบตำรวจหรือหลักสูตรที่เทียบเท่าตามกฎก.ตร. นี้ข้อ ๙การคัดเลือกหรือการสอบแข่งขันที่ได้ดำเนินการก่อนหน้ากฎ ก.ตร. นี้ใช้บังคับให้ถือว่าเป็นการคัดเลือกหรือการสอบแข่งขันตามกฎ ก.ตร. นี้ข้อ ๑๐กรณีที่มีปัญหาว่าผู้ใดจะได้รับการคัดเลือกและแต่งตั้งตามกฎ ก.ตร. นี้หรือไม่ ให้ ก.ตร. วินิจฉัยชี้ขาดให้ไว้ ณ วันที่ ๑๔มิถุนายน พ.ศ. ๒๕๔๗พลเอก ชวลิต ยงใจยุทธรองนายกรัฐมนตรีปฏิบัติราชการแทน นายกรัฐมนตรีประธานกรรมการข้าราชการตำรวจภูวนนท์/ผู้จัดทำ๑ กันยายน ๒๕๕๓พัสสน/ผู้ตรวจ๒๕ กุมภาพันธ์ ๒๕๕๔ปณตภร/ปรับปรุง๒๘ มีนาคม ๒๕๕๕[๑] ราชกิจจานุเบกษา เล่ม ๑๒๑/ตอนพิเศษ ๒๕ ก/หน้า ๗/๒๑ มิถุนายน ๒๕๔๗